Nertera

Ti Nertera ket ti henero dagiti agarup a 15 a sebbangan dagiti agsabsabong a mula iti pamilia ti Rubiaceae, a patneng iti Akin-abagatan a Hemisperio, iti Abagatan nga Amerika ken Australasia, nga adda maysa a sebbangan a makaabot iti Akin-amianan a Hemisperio iti Tengnga nga Amerika, akindaya nga Asia, ken Hawaii. Naala ti nagan manipud iti Griego a balikas ti nerteros, a ti kayatna a sawen ket ababa. Dagiti kadawyan a nagan iti Ingles ket mairaman ti pincushion, coral bead wenno bead plant. Dagitoy ket dumalapdap, agkarayam, agkamen a yierba a pereniala mula nga agtubo aginggana iti  iti kaakaba wenno ad-adu ngem saan a nataytayag ngem bassit a sentimetro. Kadawyan a bassit dagiti bulong, ken naangot no mataltal kadagiti sumagmamano a sebbangan (methanethiol) kas ti kabagian a natarikayo a henero ti Coprosma. Dagiti sabong ket di madlaw ken mabalin a polinadoren ti angin. Ti bunga ket kadawyan a naraniag a maris-narangha a berry, ngem mabalin a namaga a kapsula kadagiti sumagmamano a sebbangan.

Dagiti napili a sebbangan
Nertera balfouriana – manipud iti Baro a Selanda, mangbukel iti bassit ngem nasamek a grupo dagiti mula iti nabasa a nalugnak a daga kadagiti kangato iti 600 aginggana iti 1000 m. Agbunga daytoy iti Pebrero kadagiti bassit a naraniag a nalababsit berry ken mabalin a mangabbong ti intero a mula.
Nertera ciliata
Nertera cunninghamii – maysa a kadawyan a mula kadagiti nababa nga altitud iti Baro a Selanda, kadagiti igid ti waig wenno dagiti nabasa nga igid ti kalsada. No agbunga, maabbongan ti mula kadagiti berry ti naraniag a maris-narangha.
Nertera granadensis

Dagiti nagibasaran 

 Germplasm Resources Information Network: Nertera

Dagiti akinruar a silpo 

Rubioideae